**deutsch.com 2. kötet : 11. évfolyam 27-30. lecke anyagához**

**1. A visszaható névmás a németben: sich (26.lecke-ismétlés)**

**A visszaható névmások tárgyesete**

**mich** – magam(at)  
**dich** – magad(at)  
**sich** – magát

**uns** – magunkat  
**euch** – magatokat  
**sich** – magukat

Ezeket egyrészt a személyes névmások tárgyesete helyett használjuk, ha a cselekvés alanya és tárgy megegyezik, pl. *Ich liebe mich* = szeretem magamat. *Du liebst dich* = szereted magadat. *Er liebt sich* = szereti magát. Csak harmadik személyben tér el alakja a nem visszaható személyes névmás tárgyesetétől.

Másrészt visszaható igék mellett fordulnak elő ezek. A visszaható igék lényege, hogy a cselekvés végrehajtója (alany) és a cselekvés tárgya megegyezik. A magyarban az ilyen igék általában -kodik, -ködik végűek, pl. mosakodik (azaz: mossa magát), fésülködik (azaz: fésüli magát). Németül: waschen = mosni, sich waschen = mosakodni (“magát mosni”); kämmen = fésülni, sich kämmen = fésülködni (“magát fésülni”). Pl. Ich wasche mich = mosakszom, “mosom magamat”, Du kämmst dich = fésülködsz, “fésülöd magadat”.

A *sich waschen* (mosakodni) ige ragozása jelen időben:

ich wasche mich – mosakszom  
du wäschst dich – mosakszol  
er / sie / es wäscht sich – mosakszik / mosakodik

wir waschen uns – mosakszunk / mosakodunk  
ihr wascht euch – mosakodtok  
sie waschen sich – mosakodnak

A németben vannak olyan visszaható igék is, melyek jelentésüknél fogva nem visszahatók, de visszaható névmással együtt kell használni őket. Ilyen pl. a *sich beeilen* (sietni) és a *sich unterhalten* (beszélgetni, szórakozni), *sich verlassen auf+A* (megbízni valakiben), sich freuen auf+A/ über+A(örülni vminek), sich kümmern um+A.

A visszaható igék összetett igeidőiket mindig a *haben* segédigével képzik! (Pl. *Ich habe mich gewaschen.*)

**A visszaható névmások részes esete**

**mir** – magamnak  
**dir** – magadnak  
**sich** – magának

**uns** – magunknak  
**euch** – magatoknak  
**sich** – maguknak

Ezeket egyrészt akkor használjuk, ha a mondatban a részeshatározó ugyanarra a személyre vonatkozik, mint ami a mondat alanya (pl.***Ich kaufe mir eine Zeitung*** – Veszek magamnak egy újságot).

Másrészt, ha a visszaható igék mellett tárgy is van, akkor ezeket a névmásokat kell használni a tárgyesetű visszaható névmások helyett. Így, ha a “mosakszom” *(Ich wasche mich)* mellett egy tárgy formájában kifejezzük azt is, hogy mimet mosom, pl. kezemet, akkor már nem a tárgyesetű (pl. *mich*), hanem a részes esetű (pl. *mir*) visszaható névmást kell használni. Így hát: *Ich wasche mich + meine Hände =****Ich wasche mir die Hände*** (Megmosom a kezem. ***Du kämmst dir die Haare*** (Megfésülöd a hajad).

Harmadrészt, léteznek olyan visszaható igék, melyek egész egyszerűen a részes esetű visszaható névmással állnak. A szótárak ezeket az igéket úgy jelölik, hogy a sich mellett egy D betűt írnak. Pl.:

*sich (D) ein Beispiel nehmen (an)*= példát venni valakiről  
*sich (D) vorstellen* = elképzelni

*Ich nehme mir an meinem Vater ein Beispiel* = Példát veszek apámról.  
*Stell dir vor, was ich gestern gesehen habe!* = Képzeld, mit láttam tegnap!

A *sich vorstellen* állhat tárgyesetű visszaható névmással is, de ilyenkor mást jelent: bemutatkozni:

*Ich stelle mich vor* = Bemutatkozom.

Megjegyzés: Ha tárgyesetű visszaható névmásról van szó, azt időnként A betűvel jelzik a *sich* mellett: *sich (A) vorstellen* (bemutatkozni).

–

[***A visszaható névmás helye a mondatban***](https://webnyelv.hu/?p=4279)

**Egyenes szórendnél** mindig a ragozott ige után állnak, így különösebb probléma nincs velük:

Ich wasche mich jeden Morgen. (Minden reggel mosakszom.)

Wir müssen uns immer beeilen. (Mindig sietnünk kell.)

**Nem egyenes szórendnél** kicsit más a helyzet. Nem egyenes szórend háromféle esetben lehet:

1. Kijelentő mondatban **fordított szórend** van, ha nem az alannyal kezdjük a mondatot, hanem más mondatrészt emelünk ki a mondat elejére, pl. Hier bin ich ‘Itt vagyok’.  
2. Kérdő mondatban mindig**fordított szórend** van, pl. Bist du hier? ‘Itt vagy?’; Wo bist du? ‘Hol vagy?’

3. Mellékmondatban (**KATI szórend**), pl. Ich weiß nicht, wo du jetzt bist. ‘Nem tudom, hogy most hol vagy.’

Mindhárom esetben a visszaható névmás helye a következőképpen alakul:

Ha az **alanyt személyes névmással** (pl. ich, du, er, sie, es) fejezzük ki, akkor a visszaható névmás az alany után áll:

Heute Morgen wasche ***ich mich*** nicht. ‘Ma reggel nem mosakszom.’  
Wann wäschst ***du dich*** diese Woche? ‘Ezen a héten mikor mosakszol?’  
Ich weiß nicht, wann ***er sich*** wäschst. ‘Nem tudom, ő mikor mosakszik.’

Ha az **alanyt főnévvel** fejezzük ki, akkor a visszaható névmás az alany elé kerül:

Heute Morgen wäscht ***sich Peter*** nicht. ‘Ma reggel Péter nem mosakszik.’  
Wann waschen ***sich die Kinder*** heute? ‘Mikor mosakodnak a gyerekek ma?’  
Ich weiß nicht, wann ***sich mein Nachbar*** wäscht. ‘Nem tudom, a szomszédom mikor mosakszik.’

A mich, dich, uns, euch értelemszerűen csak személyes névmások  mellett fordul elő, míg a sich személyes névmás és főnév mellett egyaránt előfordulhat. Ezért igazából csak a sich szórendi helyére kell ügyelnünk.

A legcélszerűbb megjegyeznünk az**ich mich, du dich, er sich, wir uns, ihr euch, sie sich** kapcsolatokat, és néhány főneves kapcsolatot, pl. **sich Peter, sich Johann, sich Pista, sich Józsi, sich Mari, sich Wolfgang Amadeus Mozart, sich Johann Wolfgang von Goethe, sich Móricka, sich meine Eltern, sich deine Kollegen, sich das Kind, sich der Vater, sich die Mutter, sich der Urgroßvater, sich der Fremdenführer**, stb.

**Megjegyzés:** A visszaható névmásnak részes esete is van, ami csak E/1-ben és E/2-ben tér el a fent tárgyalt tárgyesettől:

A fenti szabály ezekre is ugyanúgy vonatkozik, tehát a lényeg, hogy a sich megelőzi a főnevet:

Wann wäschst**du dir** die Hände? ‘Mikor mosod meg a kezed?’  
Wann wäscht **sich Kerstin** die Hände? ‘Mikor mossa meg Kerstin a kezét?’

– O –

**Megjegyzés:** A frissebb nyelvtanok szerint a főnév előtt és után is állhat a sich, mindkét lehetőséget megengedik. De a személyes névmást továbbra is csak követheti a sich.

**deutsch.com 2. kötet : 11. évfolyam 27-30. lecke anyagához**

**2. A feltételes mód képzése, használata ( 27. lecke)**

A feltételes mód vagy **Konjunktiv II** segítségével fejezzünk ki vágyott, óhajtott vagy elképzelt tartalmakat, tanácsadáshoz és udvarias kéréshez kedvelt nyelvi szerkezet.

A szerkezet képzésénél két formát különböztetünk meg. Kezdjük az egyszerűbb formával:

A **würde-Form** a gyakrabban használt. Képzése: würde + Infinitiv formája az igének.

*Der Mann****würde****das Auto morgen von der Werkstatt****abholen***

*Der Mann hat gesagt, dass er das Auto Morgen von der Werkstatt****abholen würde***.

**A feltételes módot kifejező szót (würde) egyeztetjük a mondat alanyával, a főigéje pedig ragozatlanul a mondat végére kerül.**

Mellékmondati szórend esetén a klasszikus infinitív-ragozott ige sorrend alkalmazandó.

 A másik formát az ige präteritum alakjából képezzük:

 a)    *Der Mann****holte****das Auto morgen von der Werkstatt****ab***.

b)    *Der Mann****hätte****ein teures Auto*.

 Gyenge igék esetén (a) a képzett alak megegyezik az ige präteritum múlt alakjával. Ez esetben nem szerencsés a képzett konjunktiv alakot használni, mert félreértéshez vezet. **Ezért a gyenge igéknél szinte kizárólag a würde-Form jellemző.**

Erős igéknél (b) lehetséges mindkét eset, azaz würde Form, vagy az ige präteritum alakjából képzett forma. Amennyiben a präteritumból vezetjük le az igét, az umlaut képes hangokat umlauttal látjuk el, és az igető végére –e hangot teszünk.

 Bizonyos igék mellett nyelvtani hibát jelent a würde-Formot alkalmazni. Ezek az igék a következők: **haben, werden, sein és az összes módbeli segédige**. Ezek mellett csakis a képzett Konjunkitv II (b) lehetséges.

A létige (**sein**) és a **haben** ragozott alakjai feltételes módban:

|  |  |  |
| --- | --- | --- |
| **ich** | **wäre** | **hätte** |
| **du** | **wärest** | **hättest** |
| **er/sie/es** | **wäre** | **hätte** |
| **wir** | **wären** | **hätten** |
| **ihr** | **wäret** | **hättet** |
| **sie/Sie** | **wären** | **hätten** |

**A német feltételes mód képzése jelen időben, módbeli segédigével**

|  |  |  |
| --- | --- | --- |
| könnten – szabadna, tudna | ige megfelelően ragozott alakja a főige helyén, (a német mondat jellege, szórendje határozza meg:  főmondati szórend esetében a második helyen, mellékmondati egyenes szórend esetében a kötőszó utáni második helyen,  fordított szórend esetében a kötőszó utáni első helyen,  KATI szórend esetében a mondat legvégén) | + a főnévi igenév (másik ige) Infinitiv alakja a mondat végén |
| dürften – szabadna |
| sollten – kellene |
| wollten – akarna |
| möchten – szeretne |
| müssten – kellene |

***Példák a feltételes értelem kifejezésére módbeli segédigével:***

Ich könnte gehen, wenn ich Zeit hätte. (Mehetnék, ha lenne időm.)

Ich weiβ, dass er dieses Auto kaufen wollte. (Tudom, hogy meg akarná venni ezt az autót.)

Könntest du bitte Limonade mitbringen?

Wir könnten Sebastian noch fragen. (Talán megkérdezhetnénk Sebastiant is.)

Er sollte für die Schularbeit morgen mehr lernen. ( Többet kellene tanulnia a holnapi dogára.)

**A konjunktiv II (feltételes értelem) használata:**

1)    óhajtó mondat

2)    irreális óhajtó mondat

3)    irreális összehasonlító mondat

4)    tanácsadás

5)    udvarias kérés

**1)    Óhajtó mondat**

a.) Wenn ich genug Zeit **hätte**, **würde** ich jeden Tag im Park joggen.

b.) Wenn ich *doch* genug Zeit **hätte**!

Az irreális óhajtó mondat, ahogy a neve is mutatja, irreális, be nem következő kívánságokat fejez ki. A mondatban bizonyos **nyomatékosító szavak** (Partikel) teszik még kifejezettebbé a kívánságot. Ilyen nyomatékosító szavak a **doch, nur, nur doch, bloß**. Ezek bármelyike használható a mondatban.

Gyakran előfordul, hogy az irreális óhajtó mondatban elhagyjuk a „wenn” szót, ilyenkor a mondat állítmányával kezdünk: **Hätte** ich doch genug Zeit!

**c.) Irreális összehasonlító mondat**

Mein Bruder tut so, *als ob* er alles **wüsste**.

 Az irrelális feltétel kifejezéséhez az als ob + mellékmondati szórend szerkezetet használja a német. Ez a szerkezet helyettesíthető az als + fordított szórenddel is.

Mein Bruder tut so, *als* **wüsste** er alles.

**d.)Tanácsadás – sollten**

 Javaslatok kifejezésének legtipikusabb formása a sollen segédige feltételes alakja:

Der Arzt sagt dem Kranken: „Sie **sollten** jeden Tag in der frischen Luft spazieren.

 A *sollten helyettesíthető más feltételes alakokkal:*

An deiner Stelle **würde** ich jeden Tag in der frischen Luft spazieren.

**e.) Udvarias kérés**

A feltételes móddal udvarias kéréseket és szívesség kérését is kifejezhetjük. Ezek udvariassági formája elég messzire mutatnak, ezért használatuk némi körültekintést igényel.

Würdest du bitte das Fenster aufmachen?

Könntest du bitte das Fenster aufmachen?

Könnte ich dich darum bitten, das Fenster aufzumachen?

**Már kissé túlzott udvariasságnak számít:**

 Dürfte ich dich darum bitten, das Fenster aufzumachen?

Wärest du so nett das Fenster aufzumachen?

**deutsch.com 2. kötet : 11. évfolyam 27-30. lecke anyagához**

**3. Határozatlan névmás *(Indefinitpronomen) 27. lecke***

Olyan alanyáról beszélünk a mondatnak, akit nem nevezünk nevén, csak általánosságban beszélünk, pl.: mindenki, senki, valaki, néhányan. Valamint van itt még valami, amit meg kell említeni, és ami a köznyelvben is gyakran használunk. Ez pedig a "man" általános alany.  Mi magyarul azt mondjuk, hogy „így szokták csinálni”, amit a németek a „man” általános alany segítségével úgy fejeznek, ki, hogy „man macht so” Viszont nem csak erre jó- de azért többnyire...

1. **man**A **man**, mint már említettem általános alany. Az állítmány (ige) mellette mindig E/3. (ő-er,sie,es) személyben áll.  
Magyarra többes szám 1. (mi-wir) vagy 3. (ők-sie) személyű állítmánnyal, személytelen szerkezettel vagy az *ember(ek)* szóval fordítjuk.

z.B.:  
- Hier bekommt man alles. *(1. Itt mindent megkapunk. 2. Itt mindent megkapnak. 3. Itt mindent lehet kapni. 4. Itt mindent megkap az ember.)*

- In der Stadt wohnt man gern.*(A városban szeretnek lakni az emberek/szeret lakni az ember)  
-*Beim Essen spricht man nicht. *(Evés közben nem beszélünk)*

A man határozatlan névmásnak csak alanyesete van. Tárgyesetét és részes esetét az ***einer*** határozatlan névmás megfelelő alakjaival fejezzük ki.

Es freut **einen**. *(Az ember örül.)*

|  |  |
| --- | --- |
| **A *jedermann* ragozása** | |
| **alanyeset** | jedermann |
| **tárgyeset** | jedermann |
| **részes eset** | jedermann |
| **birtokos eset** | jedermanns |

**jedermann**Jelentése: *mindenki, minden ember*. Csak egyes száma van.

Man kann nicht jedermann gefallen. *(Nem tetszhetünk mindenkinek.)  
Jedermann isst jeden Tag. (Mindenki eszik minden nap.)*

A névmás birtokos esetben –s ragot vesz fel, és a birtokot jelölő főnév előtt áll.

z.B.: Früh aufstehen ist nicht jedermanns Sache. *(Nem mindenkinek van ínyére korán felkelni.)*

|  |  |  |
| --- | --- | --- |
| **eset** | ***jemand*** | ***niemand*** |
| **alanyeset** | jemand | niemand |
|  |  |  |
| **tárgyeset** | jemand(en) | niemand(en) |
| **részes eset** | jemand(em) | niemand(em) |
| **birtokos eset** | jemands | niemands |

**jemand, niemand**

A két névmás egymás ellentéte

A jemand jelentése *valaki*, a niemand jelentése *senki*.  
**Mindkét névmásnak csak egyes száma van.**

– Siehst du hier jemanden? *(Látsz itt valakit?)*

– Nein, ich sehe hier niemanden. *(Nem, itt senkit sem látok.)*

**etwas, nichts**

A két névmás egymás ellentéte. Logikus. Az etwas jelentése *valami*, a nichts jelentése *semmi*. **Mindkét névmás ragozhatatlan.**

– Hörst du etwas? *(Hallasz valamit?)*

– Nein, ich höre nichts. *(Nem, semmit sem hallok.)*

**alles**  
Egyes számban használjuk, önállóan csak a semleges nemű alles alakot, rendszerint dolgokra (tárgyakra) vonatkoztatva: **Alles** ist in Ordnung. (**Minden** rendben van.) *Jókívánságként is hallhattad már: Alles Gute zum Geburtstag! (Minden jót születésnapodra!*

Vonatkozhat személyekre is, ha egy embercsoportot – mint egységet – kívánunk hangsúlyozni: **Alle** aussteigen! *(****Mindenki****szálljon ki!)*

Egyes számban a hímnemű és nőnemű **aller** és **alle** alakokat csak jelzőként használjuk anyagnevek vagy elvont főnevek előtt:

**Aller** Anfang ist schwer. *(****Minden****kezdet nehéz.)*

Többes száma: **alle** *(mindenki, mindnyájan, minden...)*

**jeder, jede, jedes**

A **jeder, jede, jedes** névmás **csak egyes számban** áll, és a csoport egyedeit hangsúlyozza. A többes számot az **alle** névmással fejezzük ki.

|  |  |  |  |  |
| --- | --- | --- | --- | --- |
| **eset** | **EGYES SZÁM** | | | **TÖBBES SZÁM** |
| **hímnem** | **nőnem** | **semlegesnem** | **minden nem** |
| **alanyeset** | jeder | jede | jedes | alle |
| **tárgyeset** | jeden | jede | jedes | alle |
| **részes eset** | jedem | jeder | jedem | allen |
| **birtokos eset** | jedes | jeder | jedes | aller |

A jeder állhat önállóan is: **Jeder** muss arbeiten. *(****Mindenkinek****dolgoznia kell.)*

**einer, eine, eines**

Az **einer³** – **keiner³** határozatlan névmásokat akkor használjuk a *jemand – niemand* és az *etwas – nichts* névmások helyett, ha a nemet is ki akarjuk fejezni.

An der Haltestelle steht **einer/eine**. *(A megállónál áll valaki (férfi/nő).*

|  |  |  |  |  |
| --- | --- | --- | --- | --- |
| **eset** | **EGYES SZÁM** | | | **TÖBBES SZÁM** |
| **hímnem** | **nőnem** | **semlegesnem** | **minden nem** |
| **alanyeset** | einer | eine | eines | welche |
| **tárgyeset** | einen | eine | eines | welche |
| **részes eset** | einem | einer | einem | — |
| **birtokos eset** | — | — | — | — |

Tagadása esetén (jelentése: senki)

|  |  |  |  |  |
| --- | --- | --- | --- | --- |
| **eset** | **EGYES SZÁM** | | | **TÖBBES SZÁM** |
| **hímnem** | **nőnem** | **semlegesnem** | **minden nem** |
| **alanyeset** | keiner | keine | keines | keine |
| **tárgyeset** | keinen | keine | keines | keine |
| **részes eset** | keinem | keiner | keinem | — |
| **birtokos eset** | — | — | — | — |

**einer³ + többes birtokos eset: az egyik ...**

**Einer** *seiner Brüder* ist Arzt. *(Az egyik bátyja orvos.)*

**keiner³ + von + többes részes eset: *senki sem ...***

**Keiner** *von uns* will hierbleiben. *(Senki sem akar közülünk itt maradni.)*

**der/die/das eine, der/die/das andere**

Az **ein-** *(egyik)* és az **ander-** *(másik)* névmásokat melléknévként ragozzuk. Mivel [határozott névelő](http://hu.wikipedia.org/wiki/N%C3%A9vel%C5%91k_a_n%C3%A9met_nyelvben#A_hat.C3.A1rozott_n.C3.A9vel.C5.91_.28der_bestimmte_Artikel.29) áll előttük, ragozásuk a [melléknév](http://hu.wikipedia.org/wiki/Mell%C3%A9knevek_a_n%C3%A9met_nyelvben) gyenge ragozásával egyezik meg:

|  |  |  |  |  |
| --- | --- | --- | --- | --- |
| **eset** | **EGYES SZÁM** | | | **TÖBBES SZÁM** |
| **hímnem** | **nőnem** | **semlegesnem** | **minden nem** |
| **alanyeset** | der eine / andere | die eine / andere | das eine / andere | die einen / anderen |
| **tárgyeset** | den einen / anderen | die eine / andere | das eine / andere | die einen / anderen |
| **részes eset** | dem einen / anderen | der einen / anderen | dem einen / anderen | den einen / anderen |
| **birtokos eset** | des einen / anderen | der einen / anderen | des einen / anderen | der einen / anderen |

**Die einen** lachten, **die anderen** weinten. *(****Egyesek****nevettek,****mások****sírtak.)*

**manch**

Jelentése: *némely, nem egy, sok*.

Önállóan álló semlegesnemű alakjai dolgokra vonatkoznak:  
Ich habe schon **manches** gesehen. *(Már sok mindent láttam.)*

A többi (hímnemű, semlegesnemű és többes számú) önálló alak személyekre vonatkozik: **Manche** von uns sprechen schon gut Deutsch. *(Némelyek közülünk már jól beszélnek németül.)*

Jelzőként lehet ragozott és ragozatlan. Ragozatlan formában (**manch**) az ein vagy erős ragozású melléknevek előtt áll.

**deutsch.com 2. kötet : 11. évfolyam 27-30. lecke anyagához**

**3. A kötőszók, szórend, használatuk ( 27. 29. lecke)**

Egy mondat lehet: **- egyszerű vagy - összetett**Az egyszerű mondatok egyetlen mondategységből állnak, az összetettek pedig kettő, vagy több mondategységet / tagmondatot tartalmaznak.  
  
Az összetett mondat is kétféle lehet:**- mellérendelő vagy - alárendelő**  
A mellérendelő összetett mondatok tagmondatai egyenrangúak, önmagukban is állhatnának, csak tartalmi kapcsolat van köztük. Lehetnek:  
  
**- kapcsolatos (pl. und, auch, sowie, außerdem, dann, …)**

Heute fahren wir nach Wien, **und** morgen gehen wir ins Theater.

Jetzt kaufe ich ein, **dann** können wir ins Kino gehen.

Meine Tochter besucht die Grossmutter nicht**, sondern** die Grossmutter kommt zu uns.

**- ellentétes (pl. aber, sonst, sondern, trozdem, doch,….)**

Wir danken für die Einladung, **abe**r wir haben leider keine Zeit.

**- választó (pl. oder,…)**Wir können heute abend ins Theater gehen, **oder** ich kann über meine Reise erzählen.  
  
**- magyarázó (pl. denn,…)**

Wir gehen heute spazieren, **denn** das Wetter ist schön.

**- következtető (pl. deshalb,…)**Heute habe ich leider keine Zeit, **deshalb** kann ich nicht ausgehen.  
  
Az alábbi kötőszók nem befolyásolják a szórendet (**EGYENES SZÓREND**!)

**- und**

**- sondern**

**USODA kötőszók**

**- oder**

**- denn**

**- aber**

Az alábbi kötőszók után **fordított szórend** következik, vagyis kötőszó - állítmány - alany, de úgy is mondhatjuk, hogy **mondatrész értékű kötőszók**, tehát utánuk az ige / állítmány ragozott része következik, mivel ez a mondatrész a második a kijelentő mondatban.

**- deshalb**

**- dann**

**- trozdem**

**FORDÍTOTT (MONDATRÉSZ ÉRTÉKŰ KÖTŐSZÓK)**

**- sonst**

**- außerdem**

**- also**

**A KATI (KATÁ) szórend:**

**KATI szórenddel álló legfontosabb kötőszók: dass, ob, weil, da, wenn, obwohl, während, solange, w-Fragewort,….**

A mellékmondatok szórendjének sajátossága a németben, hogy **a ragozott igealak a mellékmondat legvégére kerül**:

*Ich freue mich, dass du im Herbst nach Bonn****fährst****. // Ich weiß, dass er viel Brot****kauft****.*

Ha elváló igekötős ragozott ige van a mellékmondatban, akkor az nem válik el:

*Ich hoffe, dass du morgen****ankommst****. // Wir wissen, dass sie ihn immer****anruft****.*

Ha módbeli segédige is van a mellékmondatban, természetesen az kerül a mellékmondat végére, hiszen azt ragozzuk:

*Ich freue mich, dass du im Herbst nach Bonn fahren****willst****.  
Ich freue mich, dass er im Herbst nach Bonn fahren****kann****.*

Összetett igeidőkben is a ragozott igealak (segédige) kerül a mondat végére:

*Ich freue mich, dass du nach Bonn gefahren****bist****.*  
*Ich freue mich, dass du in Bonn gewohnt****hast****.*  
*Ich freue mich, dass du nach Bonn fahren****wirst****.*

**A visszaható névmás helye:**Kijelentő mondatban, egyenes szórendnél a visszaható névmás helye nem okozhat problémát, mert csak az ige után állhat (*Ich wasche mich. Udo wäscht sich*). Kérdő mondatban (fordított szórend) és mellékmondatban a visszaható névmás helye attól függ, hogy az alanyt valamilyen személyes névmással fejezzük-e ki, vagy főnévvel. A személyes névmást követi (pl. *ich mich, du dich, er sich*, stb.), a főnevet megelőzi (pl. *sich Udo, sich die Kinder, sich mein Freund*) a visszaható névmás:

*Ich weiß nicht, wann****er sich****wäscht.// Ich weiß nicht, wann****sich das Kind****wäscht.*

Tehát, egyetlen szó, ami KATI szórendben az alanyt is megelőzheti, a visszaható névmás, de az is csak akkor, ha az alany főnév.

**A KATI (KATÁ) szórend viszontagságosabb esetei**

Összetett múlt időkben, ha módbeli segédige is van a mellékmondatban:

1. A főige nem a szokásos *Partizip Perfekt* alakban, hanem főnévi igenév alakban áll, így két főnévi igenév kerül egymás mellé a mondatban: a főige és a módbeli segédige, míg az időbeli segédige (ilyenkor mindig a *haben*) természetesen ragozott alakban áll. Például: *Du hast fahren können. Ich habe gehen müssen .*(De önmagában, főige nélkül a módbeli segédige Perfekt alakja természetesen: *Ich habe gekonnt. Du hast gemusst*

2. Ha mellékmondatban történik mindez, akkor a ragozott ige nem a mondat legvégére, hanem a két főnévi igenév elé kerül:

*Ich freue mich, dass du nach Bonn****hast****fahren können.*

Tehát ha két főnévi igenév és egy ragozott ige van a mellékmondatban, akkor a ragozott ige szemtelen módon betolakszik a főnévi igenevek elé. Ugyanez a helyzet jövő időben is (csak akkor nem a *Partizip Perfekt*et helyettesíti az egyik főnévi igenév, hanem amúgy is főnévi igenév alakban lenne mindkét ige a *werden* mellett):

*Ich freue mich, dass du nach Bonn****wirst****fahren können.*

**Igazából könnyű megérteni, mikor nem áll a mondat legvégén a ragozott igealak: akkor, ha két főnévi igenév van a mondatban a módbeli segédige miatt.**

**Mikor használunk KATI (KATÁ) szórendet?**

A mellékmondatokban, tehát a *dass*, *ob* kötőszók után és a kérdőszóként is használatos kötőszók után, mint pl. a *wer*, *was*, *wo*, *wie*, *wieviel*, *worauf*, *womit*, és egyéb, *wo* kezdetű elöljárószóval összevont kötőszó után. Mindenféle mellékmondatban KATI szórendet használunk, így [vonatkozói mellékmondatban (*der*, *die*, *das*, *wer*, *was* vonatkozó névmások után)](https://webnyelv.hu/?p=946), időhatározói mellékmondatban (*während*, *als*, *wann*, *solange*, *bis*, stb. kötőszók után), feltételes mellékmondatban (*wenn*, *sollte* után, de ilyenkor ha elmarad a kötőszó, fordított szórend lesz), célhatározói mellékmondatban (*damit* után, és ilyenkor, a magyarral ellentétben nem áll a mellékmondatban felszólító mód, hanem kijelentő mód) és mindenféle, itt nem említett mellékmondatban is KATI szórend áll a németben.

*Hat er dir gesagt,****dass****ich hier, in Berlin wohne?*

Az *ob* szintén fordítható magyarra “hogy”-gyal, mint a *dass*, de használata eltér tőle. Akkor használjuk a németben az *ob*-ot, ha magyarra a mondatot  “vajon” és “-e” szócskákkal is fordíthatjuk:

*Ich weiß nicht,****ob****du morgen kommst.* (Nem tudom, hogy holnap jössz**-e**. Nem tudom, **vajon** holnap jössz**-e.**)

*Er hat sie gefragt,****ob****sie gestern den Komputer benutzt hat.* (Megkérdezte tőle, hogy tegnap használta**-e** a számítógépet.)

**A *dass* és az *ob* felcserélése a mondat értelmét is olykor megváltoztathatja:**

*Ich wusste nicht,****ob****du später kommst.* (Nem tudtam, később jössz**-e**.)  
*Ich wusste nicht,****dass****du später kommst*. (Nem tudtam, hogy később jössz.)

(Az *ob* megfelelője az angolban a *whether)*

A magyarban elmaradhat olykor a “hogy” kötőszó (vö. Remélem, hogy jössz holnap = Remélem, jössz holnap). A németben is elmaradhat a *dass* (az *ob* nem!), de ilyenkor nem lesz már KATI szórend, hanem főmondati, egyenes szórend:

*Ich hoffe, du****kommst****morgen****an****. // (Vö.: Ich hoffe,****dass****du morgen****ankommst****.)*

A *weil* azonos jelentésű a *denn*-nel (“mert”), mégis mellékmondati szórend áll utána:

*Ich bin hier gekommen,****denn****du****hast****mich gerufen. // Ich bin hier gekommen,****weil****du mich gerufen****hast****.*

Az *als* állhat KATI szórenddel és fordított szórenddel is, de ez a jelentését is megváltoztatja: ***als + KATI = amikor*** (egyszeri történés a múltban); ***als + fordított szórend = mintha*** (ez utóbbi jelentése azonos az *als ob* és *als wenn* jelentésével, ezek után viszont KATI szórend áll):

***Als****ich angekommen****bin****, regnete es.*

*Es scheint,****als wäre****alles in Ordnung ( = Es scheint, als ob alles in Ordnung wäre.)*

A mellékmondatot a főmondattól a németben vesszővel választjuk el, hasonlóan a magyarhoz, de eltérően az angoltól:

*Nem tudom****,****hány óra van.*

*Ich weiß nicht****,****wieviel Uhr es ist. ( I don’t know what the time is.)*

Megtévesztő, hogy az angolban is olykor a mondat legvégére kerül az ige mellékmondatokban, de az angolban ez nem KATI szórend, hanem egyenes szórend. Ha kevés szó van a mellékmondatban, a német KATI szórend is egybeesik az egyenes szórenddel:  
Ich weiß nicht, wo du bist. (I don’t know where you are.)

Könnyen összekeverhetjük, hogy a *je … desto/umso …* (minél …, annál … ) szerkezet melyik tagja után van KATI szórend, melyik után főmondati szórend. A kulcs: ***JE + KATI***:

***Je****mehr ich****lerne****,****desto****mehr****weiß****ich.*

***Je****schöner ein Mädchen****ist****,****umso****mehr Jungen****verlieben****sich an sie.*

***Je****öfter sich ein Politiker****widerspricht****,****desto****größer****ist****er. (F. Dürrenmatt)*

(A *je … desto/umso …* megfelelője az angolban a the … the …, ahol nem merül fel szórenddel kapcsolatos probléma, egyenes marad a szórend: The more I learn, the more I know.)

—————————-

**deutsch.com 2. kötet : 11. évfolyam 27-30. lecke anyagához**

**4. A melléknevek és határozószók fokozása (28. lecke)**

A német melléknevek és határozószók fokozása megegyezik. Hiszen a melléknevek határozószóként is használhatók, fokozásuk sem tér el.

**A melléknevek fokozása:**

 Középfokban **-er**, felsőfokban **-(e)st** ragot kap a melléknév:

*billig – billiger – billigst-* (olcsó – olcsóbb – legolcsóbb)

(A felsőfokú alak ebben a formában nem fordul elő mondatokban, csak ragozva, mégis ez tekintendő a felsőfokú melléknév alapalakjának.

A felsőfokban akkor áll ***e***is az *st* előtt, ha a melléknév *d, t, s, ß, x, z, sch* végű, valamint egyszótagú vagy az utolsó szótagja hangsúlyos:

**weit – weiter – weitest-**

**wild – wilder – wildest–**

**heiß – heißer – heißest-**

**kurz – kürzer – kürzest-**

de:

*reizend – reizender – reizendst-* (bájos – bájosabb – legbájosabb)

kivétel:  
*groß – größer – größt-* (nagy – nagyobb – legnagyobb)

Néhány, főleg egyszótagú melléknév magánhangzója Umlautot kap:

*dumm – dümmer – dümmst-*

Ide tartozik: *arg, alt, arm, hart, kalt, krank, lang, nah, scharf, schwach, schwarz, stark, warm, grob, groß, hoch, dumm, jung, klug, kurz*

Egyes melléknevek Umlauttal és anélkül is képezhetik fokozott alakjaikat:

*gesund – gesunder – gesundest  
gesund – gesünder – gesündest* (egészséges – egészségesebb – legegészségesebb)

Megjegyzés: A *gesünder, gesündest-* jóval gyakoribb, mint a *gesunder, gesundest-* alak.

Ide tartozik: *bang, blaß, glatt, karg, naß, schmal, fromm, krumm, rot*.

**Soha nem kapnak Umlautot:**

*-au-* tőhangzós melléknevek, pl. *blau – blauer* (kékebb);

*-bar, -e, -el, -er, -en, -haft, -ig, -lich* képzős melléknevek (pl. *wunderbar – wunderbarer; dunkel – dunkler; trocken – trockener; hungrig – hungriger*)

– idegen eredetű melléknevek, pl. *interessant – interessanter; altmodisch – altmodischer*  
– a melléknévi igenevek (*Partizip Präsens* és *Partizip Perfekt*) (pl. *am besuchtesten* – a leglátogatottabb [ország])

Az egyszótagú, egyetlen mássalhangzóra végződő melléknevek utolsó mássalhangzója nem duplázódik meg fokozásnál! (angol: big – bigger – biggest; német: schmal – schmäler – schmälst)

Az angollal ellentétben a felsőfokú melléknév végződése nem mindig -est, a legtöbbször csak -st. (A különbségek a két nyelv hangtani-alaktani eltéréseiből adódnak: az angol a kiejtés (rövid tőhangzó) megőrzése érdekében megduplázza az utolsó mássalhangzót, valamint igyekszik a mássalhangzótorlódásokat kikerülni. A német tőhangzó pedig nem feltétlen rövid a zárt szótagban (pl. schön – hosszan ejtendő az “ő”), amikor az angolban, így rövidségének megőrzésére sem kell figyelni.

**Az *-e, -el, -er, -en* végű melléknevek *e*-je kiesik a középfok *-er* ragja előtt (az –*er, -en* *e*-je meg is maradhat):**

*müde – müder – müdest* (fáradt)  
*dunkel – dunkler – dunklest* (sötét)  
*teuer – teu(e)rer – teuerst* (drága)  
*trocken – trock(e)ner – trockenst* (száraz)

Rendhagyó fokozású melléknevek:

***hoch – höher – höchst-*  
*nahe – näher – nächst-*  
*gern – lieber – liebst-*  
*gut – besser – best-*  
*viel – mehr – meist-*  
*wenig – minder – mindest-***

***wenig – weniger – wenigst-*)  
*groß – größer – größt***

**A fokozott melléknév mint jelző:**

A fokozott melléknevet ugyanúgy ragozzuk jelzőként, mint a többi melléknevet:

*das neue Haus – das neuere Haus – das neueste Haus, ein neues Haus – ein neueres Haus*

*das große Problem – das größere Problem – das größte Problem, ein großes Problem – ein größeres Problem*

**A fokozott melléknév, mint az állítmány névszói része:**

Felsőfokban kétféleképpen is kifejezhetjük: határozott névelő + gyenge ragozással, vagy *am + -en*:

*Dieses Haus ist das schönste.*

*Dieses Haus ist am schönsten.*

Ha hasonlító szerkezet is van a mondatban, akkor az *am*-os alakot nem használhatjuk:

Dieses Haus ist das schönste *in der Welt*.

**Hiányos fokozású melléknevek:**

Egyes mellékneveknek nincs középfokú alakjuk sem a magyarban, sem a németben:

der/die/das obere (felső) – der/die/das oberste (legfelső)  
der/die/das untere (alsó) – der/die/das unterste (legalsó)  
der/die/das äußere (külső) – der/die/das äußerste (legkülső)  
der/die/das innere (belső) – der/die/das innerste (legbelső)  
der/die/das hintere (hátsó) – der/die/das hinterste (leghátsó)  
der/die/das vondere (elülső) – der/die/das vonderste (legelülső)

**Nem fokozható melléknevek:**

Amiket a magyarban nem fokozhatunk, azokat értelemszerűen a németben sem, pl. „élő”, „halott” – ezeknek nincs fokuk. Az igéből képzett *Partizip* alakok mint melléknevek sem fokozhatók általában. Nem fokozzuk a színeket (blau), az anyagnévből képzett mellékneveket (gold), az –a végű (prima) és az idegen eredetű mellékneveket (happy, live)

**Hasonlító szerkezetek: wie / als**

Alapfokban: ***(eben)so … wie*** = (ugyan)olyan …, mint … Középfokban: ***als***

*Dieses Haus ist so hoch wie das andere* – Ez a ház olyan magas, mint a másik.  
*Dein Haus ist höher als meines* – A te házad magasabb, mint az enyém.

**Kiegészítés:** az égtájakból képzett mellékneveket is lehet fokozni:

*nördlich* (északi) – *nördlicher* (északibb) – *am nördlichsten* (legészakibb)  
*südlcih* (déli) – *südlicher* (délibb) – *am südlichsten* (legdélibb)  
*östlich* (keleti) – *östlicher* (keletibb) – *am östlichsten* (legkeletibb)  
*westlich* (nyugati) – *westlicher* (nyugatibb) – *am westlichsten* (legnyugatibb)

**A határozószók fokozása**

 A melléknévből képzett határozószókat ugyanúgy fokozzuk, mint a mellékneveket. Felsőfokban a melléknév előtt *am*elöljárószó, a melléknév végén *-en* rag áll általában:

*schön* (szép) – *schöner* (szebben) – *am schönsten* (a legszebben)

*Ich arbeite fleißiger. Du arbeitest am fleißigsten.*

**Rendhagyó fokozásúak:**

*bald – eher – am ehesten*  
*gern – lieber – am liebsten*  
*oft – öfter/häufiger – am häufigsten*  
*sehr/viel – mehr – am meisten*  
*wenig – weniger/minder – am wenigsten/am mindesten*  
*wohl – besser/wohler – am besten/am wohlsten*

**deutsch.com 2. kötet : 11. évfolyam 27-30. lecke anyagához**

**5. A német melléknévragozás (30. lecke)**

Az állítmányi, ill. határozói szerepben lévő melléknevet nem kell ragozni. A **jelzői melléknevet** ragozzuk, attól függően, hogy mi áll a melléknév előtt.

*Der Tisch ist****gut*** – A „gut” itt az állítmányhoz tartozik, ezért nem ragozzuk.  
*Der****gute****Tisch* – A „gut” itt jelző. Határozott névelő van előtte, ezért gyenge ragot kap.  
*Ein****guter****Tisch* – A „gut” itt is jelző. Határozatlan névelő áll előtte, ezért vegyes ragot kap.  
***Guter****Tisch* – A „gut” itt is jelző. Semmi nem áll előtte, ezért erős ragot kap

A német melléknévragozás lényege, hogy megtudjuk, milyen nemű és milyen esetben áll az a főnév, amelyre a melléknév vonatkozik. Ha a névelő vagy egyéb szó a nemet és esetet már megmutatja, nincs szükség olyan melléknévragokra, melyekből a nem és az eset kiderül, így ilyenkor vagy ***-e***, (alanyesetben egyes számban és tárgyeset nőnemben és semleges nemben) vagy ***-en*** (általában a többi esetben) ragot kap a melléknév.( Neve: **kísérő ragozás**)

Ha a nem és az eset nem derül ki olyan egyértelműen, mint a határozott névelő használatakor, akkor a melléknév veszi fel a határozott névelő végződéseit.

A határozatlan névelő (*ein, eine, ein*) és a birtokos névmások (*mein, meine, mein; dein, deine, dein*, stb.) alanyesetben nem utalnak egyértelműen a nemre: hím- és semleges nemben azonos alakúak, viszont tárgy, részes és birtokos esetben ugyanúgy utalnak a nemre és esetre, mint a határozott névelő, ezért itt alanyesetben (és tárgyesetben is) a melléknevek külön ragot kapnak, amik a nemre is utalnak, a többi esetben pedig csak *-en* ragot kapnak **(Neve: kiegészítő)**


Leegyszerűsítve, ez a német melléknévragozás lényege. Persze tudnunk kell, milyen névelő és milyen névmás hogyan utal a nemre és az esetre, mert ettől függ a melléknév végződése, és van néhány kivételes, különleges eset is.

Az esetek nevei a táblázatokban:

*Nominativ* = alanyeset  
*Akkusativ* = tárgyeset  
*Dativ* = részes eset  
*Genitiv* = birtokos eset

**Az erős ragozás más néven: *névelőpótló ragozás, starke Deklination.*  
A gyenge ragozás másik neve: *névelőkísérő ragozás, schwache Deklination.***

**ERŐS RAGOZÁS (PÓTLÓ)**



Akkor ragozzuk erősen a melléknevet, ha semmi nem áll a melléknév előtt, ami a főnév nemére, esetére utalna.

A következő szavak után van erős ragozás:  
Leginkább többes számmal álló szavak: **mehr, mehrere, viele, wenige, einige, einzelne, andere, etliche** (Ezek közül a *mehr* szót egyáltalán nem ragozzuk!)  
másféltől a **tőszámnevek** (pl. *drei groß****e****Tische*)  
**birtokos tulajdonnevek** (pl. *Peters neu****es****Hemd*)  
**dessen, deren, dessen** (akinek/aminek a…), **wessen** (kinek a… ?) (pl. *Wessen kleiner Hund ist das?*)  
**etwas** és **nichts** után, ha főnév nélküli puszta melléknév követi, tehát főnévként használt melléknév (pl. *etwas Schön****es****, nichts Neu****es*** – valami szép, semmi új)

a költőies használatú **manch, solch, welch** névmások után (ezek háromalakú determinánsként is használatosak, ebben a használatukban gyenge ragozású lesz a melléknév): Welch schönes Wetter! (Milyen szép idő!)

Példák:

Ich kenne mehr gute Schüler als du.

Wessen großes Haus willst du kaufen?

Wessen große Häuser willst du kaufen?

In diesem Zimmer gibt es mehrere alte Komputer.

Mein Freund, dessen braune Krawatte dir gefällt, kommt bald.

Mozarts schöne Werke sind weltberühmt.


Drei dumme Fische und zwei dumme Fische sind fünf dumme Fische.

Guten Tag!// Guten Morgen! // Guten Abend! // Gute Nacht! // Guten Appetit!!

Herzliche Glückwünsche zum Geburtstag!

Fröhliches Neujahr! / Frohes Neues Jahr!

**GYENGE RAGOZÁS (KÍSÉRŐ)**



Gyengén ragozzuk a melléknevet a háromalakú determinánsok után (mindhárom nemre külön alakjuk van alanyesetben, ezért háromalakúak):

**der, die, das** (a, az)  
**dieser, diese, dieses** (ez a)  
**jener, jene, jenes** (az a)  
**jeder, jede, jedes** (minden egyes)  
**solcher, solche, solches** (olyan)  
**mancher, manche, manches** (némely, néhány, számos)  
**derselbe, dieselbe, dasselbe** (ugyanaz)  
**derjenige, diejenige, dasjenige** (az)  
**welcher, welche, welches** (melyik) **aller, alle, alles** (minden)

Valamint a következő szavak után is, melyek többnyire csak többes számban fordulnak elő:

**beide**(mindkét)**, alle** (minden)**, sämtliche** (összes, valamennyi)

Ezt a három szót ezért külön említik a nyelvtanok, bár ezeknek is három alakjuk van: *beider, beide, beides; aller, alle, alles; sämtlicher, sämtliche, sämtliches*.  
Egyébként a *jeder, jede, jedes* „minden”, „minden egyes” értelemben csak egyes számban használatos a főnév előtt (pl.*jeder Vater* – minden (egyes) apa), az *alle* „minden” értelemben csak többes számban: *alle Väter, alle Kinder*. A *jeder* és *alle* használatáról  Példák:

das schöne Haus, dieses schöne Haus, jenes schöne Haus – die schönen Häuser, diese schönen Häuser

Welcher große Tisch steht hier? – Welche großen Tische stehen hier?


Ich gebe dem fleißigen Schüler das neue Buch – Wir geben den fleißigen Schülern die neuen Bücher.

Ich gebe diesem fleißigen Schüler jenes neue Buch – Wir geben jenen fleißigen Schülern manche neuen Bücher.

Diesen jungen Mann kenne ich nicht. Beide alten Männer kennen wir.

Die Ergebnisse des fleißigen Schülers sind super.

**VEGYES VÁLTOZAT (KIEGÉSZÍTŐ)**



Vegyes ragozás csak a határozatlan névelő, a határozatlan névelő tagadó alakja és a birtokos névmások után áll (ezek közül a határozatlan névelőnek nincs többes száma, a többi determinánsnak van):

**ein, eine, ein**  
**kein, keine, kein** – **keine**  
**mein, meine, mein – meine  
dein, deine, dein – deine  
sein, seine, sein – seine; ihr, ihre, ihr – ihre; unser, unsere, unser – unsere; euer, eu(e)re, euer – eu(e)re**

Példák:

ein guter Vater, eine gute Mutter, ein gutes Kind

kein guter Vater, keine gute Mutter, kein gutes Kind – keine guten Väter, keine guten Mütter

mein hohes Haus, sein hohes Haus, unser hohes Haus

meine hohen Häuser, ihre hohen Häuser, eure hohen Häuser

ein kleines Geschenk, Eine Kleine Nachtmusik

Die Fenster meines hohen Hauses sind geöffnet. Die Fenster eures hohen Hauses sind geschlossen.

Die Fenster unserer hohen Häuser sind auch geschlossen.

Gib meinem kleinen Sohn einen schönen Hund! Gib seinem kleinen Sohn eine deutsche Zeitung!

Geben wir ihren kleinen Söhnen ein interessantes Buch!–

**A melléknévragozás további szabályai:**

Ha több melléknév áll a főnév előtt, mindegyiket ragozni kell:

*ein schön****es****, rot****es****, groß****es****Hemd  
schön****e****, rot****e****, groß****e****Hemden*

*Froh****es****Neu****es****Jahr! – Boldog új évet!*

Vigyázat! Ha a melléknévnek van jelzője (nem pedig a főnévnek két jelzője), akkor azt nem ragozzuk! Hiszen nem a főnévhez, hanem melléknévhez tartozik szorosan:

*ein****gut****geschrieben****er****Brief – egy jól megírt levél  
ein gut****er****, geschrieben****er****Brief – egy jó, megírt levél*

*ein****schön****aufgeräumt****es****Zimmer – egy szépen rendbe rakott szoba  
ein schön****es****, aufgeräumt****es****Zimmer – egy szép, rendbe rakott szoba*

Összetételekben (főleg, amikor a két melléknév egy-egy nyelvet jelöl) csak a második tagot ragozzuk:

*Römisch-Germanisch****es****Museum*  
*deutsch-ungarisch****es****Wörterbuch*

Az ***-el, -en, -er*** végű melléknevek ***e*** hangja kieshet a ragok előtt: *dunkel – dunkler/dunkeler, teuer – teures/teueres*:

*das dunk****e****le/dunkle Zimmer; ein dunk****e****les/dunkles Zimmer*

Egyetlen rendhagyó ragozású melléknév a ***hoch***: a ragok előtt a *ch* helyett *h* lesz:

*ein hohes Haus, das hohe Haus*

**Nem ragozható melléknevek:**

két szín: *lila, rosa*:

*das lila Kleid, ein lila Kleid; das rosa Kleid, ein rosa Kleid*

Földrajzi nevekből (helységnevekből) *-er* képzővel képzett melléknevek:

*Wiener Bildband* (bécsi képes kötet)  
*die Dresdener Galerie* (a drezdai galéria)  
*der Pisaer Turm* (a pisai torony)  
*die Tataer Burg* (a tatai vár)

Idegen eredetű melléknevek:

*ein super Haus, ein live Konzert, die happy Party*

**Vigyázat!**

**A folgend, mint „egyéniség”**

Ha a főnév előtt a jelzői melléknéven kívül a ***folgend*** is a főnév előtt áll, a helyzet kicsit más. Egyes számban a *folgend* erős, a másik melléknév gyenge ragot kap:

*folgend****er****neu****e****Entwurf*(következő új terv) *mit folgend****em****neu****en****Entwurf*

A *folgend* többes számban ugyanúgy erős ragot kap, mint a másik melléknév, tehát ilyenkor úgy tekintendő, mint mikor két melléknév áll a főnév előtt, ez teljesen ugyanaz az eset, mint a fenti *schön****e****, rot****e****, groß****e****Hemden*:

*folgend****e****neu****e****Erkenntisse*(következő új felismerések)

Tehát, egyes számban a *folgender, folgende, folgendes* úgy viselkedik, mint egy háromalakú determináns, többes számban pedig úgy, mint egy melléknév.

———

Az űrlap teteje

Az űrlap alja